CELEX: 32016R1793
Language: sk
Date: 2016-10-10 00:00:00
Title: Vykonávacie nariadenie Komisie (EÚ) 2016/1793 z 10. októbra 2016, ktorým sa mení vykonávacie nariadenie (EÚ) č. 2016/759, pokiaľ ide o dovoz želatíny a kolagénu a ošetrených surovín na výrobu týchto výrobkov z Taiwanu (Text s významom pre EHP)

11.10.2016   
            
            
               SK
            
            
               Úradný vestník Európskej únie
            
            
               L 274/48
            
         VYKONÁVACIE NARIADENIE KOMISIE (EÚ) 2016/1793
   z 10. októbra 2016,
   ktorým sa mení vykonávacie nariadenie (EÚ) č. 2016/759, pokiaľ ide o dovoz želatíny a kolagénu a ošetrených surovín na výrobu týchto výrobkov z Taiwanu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 ods. 1,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (2), a najmä na jeho článok 11 ods. 1,
   keďže:
   
               (1)
            
            
               Vykonávacie nariadenie Komisie (EÚ) 2016/759 (3) obsahuje zoznamy tretích krajín, častí tretích krajín a území, z ktorých majú členské štáty povoliť dovoz určitých produktov živočíšneho pôvodu určených na ľudskú spotrebu vrátane želatíny a kolagénu do Únie.
            
         
               (2)
            
            
               V prípade želatíny a kolagénu sa v časti III prílohy I k vykonávaciemu nariadeniu (EÚ) 2016/759 rozdeľujú druhy, z ktorých sa získava želatína a kolagén, do štyroch kategórií. V prípade ošetrených surovín na výrobu želatíny a kolagénu takéto rozdelenie obsahuje aj časť V uvedenej prílohy. V predmetných častiach Taiwan nie je uvedený v prípade dovozu želatíny alebo kolagénu získaného z hydiny vrátane vtákov nadradu bežce a lovného vtáctva, ani v prípade dovozu ošetrených surovín na výrobu želatíny alebo kolagénu.
            
         
               (3)
            
            
               Taiwan spĺňa podmienky na zaradenie do zoznamu pre dovoz takejto želatíny a kolagénu a na dovoz ošetrených surovín na výrobu takejto želatíny alebo kolagénu do Únie stanovené v nariadení (ES) č. 854/2004, a preto by sa mal zahrnúť do daného zoznamu v prílohe I k vykonávaciemu nariadeniu (EÚ) 2016/759.
            
         
               (4)
            
            
               Vykonávacie nariadenie (EÚ) 2016/759 by sa preto malo zodpovedajúcim spôsobom zmeniť.
            
         
               (5)
            
            
               S cieľom vyhnúť sa narušeniu dovozu po dátume uvedenom v článku 8 vykonávacieho nariadenia (EÚ) 2016/759 by toto nariadenie malo nadobudnúť účinnosť tretím dňom po jeho uverejnení.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha I k vykonávaciemu nariadeniu (EÚ) 2016/759 sa mení takto:
   
               a)
            
            
               V časti III sa oddiel B nahrádza takto:
               
                  „ODDIEL B
               
               
                  Želatína a kolagén získané z hydiny vrátane vtákov nadradu bežce a lovného vtáctva:
               
               Tretie krajiny a územia uvedené v časti 1 stĺpci 1 prílohy I k nariadeniu (ES) č. 798/2008 a tieto krajiny alebo územia:
               
                           ISO KÓD KRAJINY
                        
                        
                           KRAJINA/ÚZEMIE
                        
                     
                           TW
                        
                        
                           Taiwan“
                        
                     
         
               b)
            
            
               V časti V sa oddiel B nahrádza takto:
               
                  „ODDIEL B
               
               
                  Ošetrené suroviny z hydiny vrátane vtákov nadradu bežce a lovného vtáctva
               
               Tretie krajiny a územia uvedené v časti 1 stĺpci 1 prílohy I k nariadeniu (ES) č. 798/2008 a tieto krajiny alebo územia:
               
                           ISO KÓD KRAJINY
                        
                        
                           KRAJINA/ÚZEMIE
                        
                     
                           TW
                        
                        
                           Taiwan“
                        
                     
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. októbra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 18, 23.1.2003, s. 11.
   
      (2)  Ú. v. EÚ L 139, 30.4.2004, s. 206.
   
      (3)  Vykonávacie nariadenie Komisie (EÚ) 2016/759 z 28. apríla 2016, ktorým sa stanovuje zoznam tretích krajín, častí tretích krajín a území, z ktorých majú členské štáty povoliť dovoz určitých produktov živočíšneho pôvodu určených na ľudskú spotrebu do Únie a ktorým sa stanovujú požiadavky na certifikáty, mení nariadenie (ES) č. 2074/2005 a zrušuje rozhodnutie 2003/812/ES (Ú. v. EÚ L 126, 14.5.2016, s. 13).